Danu

Danu eller Dana er en gudinne i irsk mytologi. Hun er er en rekonstruert modergudinnen til folket eller stammen Tuatha Dé Danann (oversatt fra gammelirsk som «Folket til gudinnen Danu»). Selv om den først og fremst blir sett på som en forfedrefigur, assosierer noen viktorianske kilder henne også til jorden og fruktbarhet, sammenlignbar med greske Demeter.

Etymologi 
Genitivsformen av «Danu» er Danann, og dativ Danainn.

Den hypotetiske navnformen av navnet, *Danu, finnes ikke i noen irsk tekst fra middelalderen, men er snarere en rekonstruksjon av moderne forskere basert på genitiv Danann (også stavet Donand eller Danand), som er den eneste formen som attesteres i den primære kilder (eksempelvis i samlenavnet til de irske gudene, Tuatha dé Danann, «Folket til gudinnen Danu»). I irsk mytologi er Anu (noen ganger skrevet som Anann eller Anand) en gudinne. Hun kan være en distinkt gudinne i seg selv eller et alternativt navn for Danu, i så fall kan Danu være en sammentrekning av *di[a] Anu («gudinnen Anu»).

Gammelirske former – nominativ  danu, genitiv danann, dativ danainn antyder før-irske *Danona, som kan inneholde endelsen -on- «stor» (som i Matrona, «Store mor», Maqonos/Maponos, «Store sønn», og Catona, «Store krig» (en tittel på krigsgudinnen).

Etymologien til navnet har vært et spørsmål om mye debatt siden 1800-tallet, med noen tidligere forskere (som Köbler og Pokorny) som favoriserte en kobling med den vediske vanngudinnen Dānu, hvis navn er avledet fra den urindoeuropeiske rotordet *dʰenh₂ – «å løpe, å flyte, flytende vann», som også kan ligge bak det oldtidsnavnet på elven Donau, Danuuius – kanskje av keltisk opprinnelse, selv om det også er mulig at det er et tidlig skytisk lånord fra keltisk. Andre elver med likelydende navn er Dnestr, Dnepr og Don.

Den amerikanske lingvisten Eric P. Hamp har avvist de tradisjonelle etymologiene i sin undersøkelse fra 2002 av navnet Danu, og foreslo i stedet at *Danu er avledet fra samme rot som latinske bonus (gammellatinske duenos) fra urindoeuropeisk *dueno- «god», via en urkeltisk nominativ entall n-stamme *Duonū («aristokrat»).

I mytologien 
Danu har ingen bevarte myter eller legender knyttes til henne i noen av de bevarte irske tekstene fra middelalderen.

Tilnærmet samsvar med Anu og Danand i irske tekster 
Sanas Cormaic (også kjent som Cormac's Glossary), en tekst som går forut Lebor Gabála Érenn (se nedenfor), navngir gudinnen Anu som gudenes mor:

«Ana - mor til gudene i Irland; vel matet hun gudene».

Den nærmeste figuren i irske tekster til en Danu ville da være Danand, datter av Delbáeth. I Lebor Gabála Érenn («Boken om erobringene av Irland») er det bemerket at Tuatha Dé Danann får navnet sitt fra Danands tre sønner: Brian, Iuchar og Iucharba. Disse tre kalles «Dannans guder».

Walisiske paralleller 
Hun har mulige paralleller med den walisiske legendariske figuren Dôn i middelalderfortellingene om Mabinogion, som de fleste moderne forskere anser for å være en mytologisk modergudinne.

Dôns kjønn er imidlertid ikke spesifisert i Mabinogion, og noen walisiske oldtidsforsker fra middelalderen antok at Dôn var mann.

Referanser

Eksterne lenker 
 Assosiasjoner mellom den walisiske Dôn og den irske Dana, Shadow Drake

Irsk mytologi
Keltisk mytologi

nl:Ana (godin)#Andere namen en conflatie